**Ағылшын тілін оқыту арқылы оқушылардың лидерлік қасиеттерін қалыптастыру (4 сынып оқушыларына)**

Қазақстан Республикасының Тұңғыш Президенті Н.Ә.Назарбаев 2017 жылдың 12 сәуіріндегі «Болашаққа бағдар: рухани жаңғыру» атты жолдауында 10 негізгі мәселеге тоқталған болатын. Н.Ә.Назарбаевтың, Қ.К.Тоқаевтың жолдаулары ел өміріндегі елеулі оқиғаларға тура келеді. «Болашаққа бағдар: рухани жаңғыру» бағдарламасының халықтың өміріндегі орны бөлек деп айтуымыздың себебі, ол қазіргі кездегі қоғамда болып жатқан үрдістер мен болашақта жаңадан келетін өзгерістер оның барлығы тікелей тұлғаның қасиеттері мен дағдыларын сынайтындығында [1]. Тұңғыш Президентіміз сол жаһанданумен бірге келетін жаңа қиындықтар мен толқыныстардың болатындығын атап өтіп, осы жолда ықтимал қиындықтарды алдын алып, оны болдырмау мен еңсерудің ақ жолын көрсеткен.

«Болашаққа бағдар, рухани жаңғыру» бағдарламасында сананы жаңғыртудың 6 бағыты нақты көрсетіліп, әрқайсына сипаттама беріп, айтылған болатын, соның ішіндегі бірінші ол сананы жаңғыртудағы бәсекелестік қабілеттің дамуы маңызды болып табылады.

Бәсекелестіктің жоғары сатылары мен оның көріністері жаһандану заманында болады және бәсекелестік ол барлық жағдайларда шайқастардағы шешуші шайқас болады. Соған байланысты, қазірден бастап біз балаларды бәсекеге төтеп бере алатындай етіп білім беріп, оларда тұлғалық құндылықтар мен әлеуметтік дағдыларды қалыптастырып жан-жақты етіп тәрбиелеуіміз керек. Қазіргі кездің өзінде заман барлық адамдарға өзінің қатаң талаптарын қойып, олардың құндылықтарын өзгертуді, жаңа дағдылар мен білімдерді қалыптастыруға итермелеп жатыр. Осындай қатаң жолда біз балаларымызды, болашақ ұрпақты қатаң тәрбиелеп, оларды жан-жақты, зерек тұлға етіп қалыптастыруымыз керек. Бұның барлығы қазіргі кездегі жаһанданудың бізге қойып отырған талаптары.

Жаңа білім парадигмалары жасөспірімдерге бірінші орынға тұлғаның білімін, білігі мен дағдысын емес, оны жан-жақты дамыту, ұлттық тәлім- тәрбиені бойына сіңірту, рухани жан дүниесін қалыптастыру міндетін қойып, мемлекетіміз білім кеңестігіне аяқ басқан кезеңінде, ғылыми-білімнің құндылығын, рухани маңыздылығын мақсат етіп қояды.

Қазіргі кезде «жаһандану» сөзі жиі қолданылуда. Ал жаһандану дегеніміз ол адамдардың бір-бірімен тығыз экономикалық, ғылыми-техникалық, саяси, мәдени байланыстағы біртұтас адамзат қауымдастығының қалыптасуын білдіреді. Жаһандану заманында болашаққа нық қадаммен басу үшін алдымен ұрпақ бойында ұлттық сана мен білімге құштарлықты қалыптастыру керек. Бүгінгі таңда тұлғаға ұлттық, жалпыадамзаттық құндылықтарды, мәдениеттер мен білімді игеруші және оларды өзінің жетістікке жету жолында пайдаланушы, жасампаз, даралық ретінде қарауымыз қажет [2].

Бәсекелестікті білім беру мен сол білім негізінде мансаптарға жету жолында қарастыратын болсақ. Оны мысал жүзінде балалармен «теңге-тең» негізінде түсіндірсек Гарри Поттер кітәбін алғашқы болып оқитындар олар ағылшын тілін жетік білетіндер, түсінетіндер бірінші болып оқып алады. Әрбір түпнұсқадан қазақ тіліне немесе орыс тіліне аударылған кітаптар олар өздерінің алғашқы мазмұндары мен мәндерін жоғалтып алады. Соған байланысты, қазіргі кезде ағылшын тілін білудің маңызы ол кітаптарды түпнұсқада оқу, фильмдерді түпнұсқада көру сонымен қоса шет елде білім алуға мүмкіндіктер беретіндігі. Осының барлығы қазіргі кезде ағылшын тілін білетін оқушылар мен білмейтін оқушылар арасында болашақта шет елдік жоғары оқу орындарында білім алуға, ірі компанияларда тәжірибе алуға, шет елге саяхаттау кезінде өздерінің ойларын жеткізу мен жалпы қарым-қатынасқа түсу кезінде тілдік жағынан мүмкіндіктердің шектелуіне алып келеді.

Алғаш Қазақстанда үш тілді білу (қазақ, орыс, ағылшын) мәселесі Тұңғыш Президентіміздің 2004 жылғы көтерген бастамасынан басталған. Ол кезде «Кем дегенде үш тілді білу біздің болашақ буынымыз үшін маңызды» деп атап өткен [3].

Жаһандану ол қоғамда үлкен өзгерістер тудырады. Соның негізінде көптеген әлеуметтік страталар қалыптасады. Қоғам өзгермелі. Дегенімен, қоғам да қандай да бір өзгерістер болғанымен оған төтеп бере алатын адамдар болады, мысалы олар: білімді, біліктілер, көшбасшылар, бәсекеге төтеп бере алатын мінезі барлар. Қазіргі кезде білім беру жүйесінде өзгерістер енгізілуі керек. Ол дегеніміз қазіргі кездегі мектепте білім алып жүрген оқушыларға мұғалімдер тек қана «мұғалім-оқушы» ара қатынасындағыдай емес, онымен бір жастағы адам ретінде ойлай және ол оқушының көзімен өмірге қарай білуі керек.

Ағылшын тілі бойынша білім беретін оқытушылар олар өздерінің новаторлығымен ерекшеленіп, оқушылармен «объект-объект» қарым қатынасын қалыптастырып, оның ойын қазіргі кездегі трендтер негізінде дамытуы керек.

Қазіргі кездегі оқушылардың басты ерекшелігі олар әртүрлі орыс, ағылшын, корей тілдеріндегі фильмдер мен музыкаларды есту арқылы оларда сол тілдерге тән сөздер жатталып, күнделікті өмірлерін де қолданып жүр. Мысалы, «research», «using», «to cringe», «рофл», т.б. бұның барлығы жастар әлеуметтік желілерде қолданатын сөздер мен сленгілер. Олардың көбі ағылшын тілінен енген. Яғни бұның барлығы мектепте білім алып отырған оқушылардың да өздерінің бос уақыттарында фильмдер көру арқылы өздерінің ағылшын тілі бойынша білім алуларын жалғастыратындығын көрсетеді.

Қазіргі кездегі мектеп жастары мен колледж жастары арасындағы өздеріндегі тренд олардың ересек жастағы адамдардың білмейтін сөздерін білетіндігінде және ол сөздер жаргондар емес. Қарапайып біз ересектер күнделікті өмірде қолданбайтын сөздерді қолданып, эмоцияларын көрсете алатындықтарында.

Көшбасшылық қасиет ол топ ішіндегі адамдардың ішінен өзінің тұлғалық қасиеттері, білімі, дарындылығы, ерекше бір істеген ісі негізінде топтың қалауы негізінде сайланып алынған адамның қасиеті. Ол қасиеттің басты ерекшелігі бұл жерде коллективті рухтың жұмыс істейтіндігінде. Осындай топ не бірлестікке іс түскен кезде оны шешу мен болдырмау үшін шаралар жасайтын, топ ішінде жұмыстарды істеу кезінде тек қана топ мүшелеріне тапсырма ғана беріп қоймай сол тапсырманы орындау кезінде көмектесе алатындар.

**Эллективті курс бойынша ұсынылған бағдарламаның өзектілігі**: дәстүрлі білім беру жүйесі бойынша тұлғаның болашақта білімді ғана болып шығуына бағытталатындығы, ал жаһандану кезіндегі бәсекелестік пен әртүрлі жағдайларда шешім қабылдау кезінде тұлға кезігетін қиындықтар, ұжымда жұмыс істеу мен бірге шешім қабылдау арқылы берге даму мен жетілуге қатысты дағдылардың талқыланбайтындығы. Соның негізінде ағылшын тілін оқушыларға оқыту арқылы оларда қосымша көшбасшылық және бәсекеге төтеп бере алатындай тұлғалық қасиеттер мен дағдылар қалыптастыру.

**Мақсаты:**

1. Ағылшын тілін оқыту кезінде балаларды топтың ішінде жұмыс істеуге үйрету;
2. Оқыту барысында әртүрі өмірлік жағдайларды шешу кезінде оқушылардың қалай әрекет ететіндігін анықтау;
3. Пәнді оқыту барысында оқушылардың мүмкіндіктері мен олардың қабілеттіліктеріне сай оларды көшбасшы мен басшы ретінде алып, оларға әртүрлі тапсырмалар беру арқылы оларды бәсекелестікке төтеп беруге үйрету.

**Міндеті:**

1. Топ ішінде жұмыс істеу, бірге әрекет етуді дамытуға арналған тапсырмалар, бәйгелер, пікір таластар ұйымдастыру;
2. Ағылшын тіліндегі әртүрлі тапсырмалар, ойындар, жағдайаттық мәселелерді шешуге қатысты тапсырмаларды ұйымдастыру;
3. Duolingo бағдарламасы арқылы балаларды мейірімді бәсекелестікке мотивациялау, осылай оларды білім мен бәсекеге, кіші сынақтар арқылы өмірлік маңызды сынақтарға даярлау;
4. Ағылшын тілін оқыту кезінде, «Үш тілді» тұғырлы саясаты негізінде басшылар мен көшбасшыларды анықтау үшін сабақ соңында анықталған топтарға олардың ортақ істері, жобаларын, қиялдан туындаған жағдайлар бойынша кәсіпкерлік бастауларын ұйымдастыруды қалыптастыру.

**Қолданылатын әдістер:** педагогикалық әдістер кешені, проективті әдістер, психологиялық әдістер, т.б.

**Пәнаралық байланысы:** ағылшын, орыс, қазақ тілдерін жетік білу; өзін-өзі тану; адам-қоғам-құқық пәні. Пәнді оқыту арысында оқушы тұлғалық мүмкіндіктерін айқындайды, құндылықтардың қалыптасуы жүреді, өзіндік мінез бен пікірдің қалыптасуы болады, стресстік жағдайларға төтеп бере алу пайда болады, сонымен қоса сенімге негізделген атмосферада бағаға емес сапаға бағытталған білім алып, әрекет ететін болады.

**Күтілетін нәтижелер:**

1. Ағылшын тілі бойынша сапалы білім;
2. Ағылшын тілін оқу кезінде білімге және сол білімнің болашақта керек болатындығына саналы қарап, әрекеттер ету;
3. Ағылшын тілін оқу арқылы әр нәрсе жайлы қисынды ойлау, оның барлығын ағылшын тілінде ойластыру мен жоспарлау, сонымен қоса білім алушы өзінің жасына сай үйренген, білетін сөздерін іс жүзінде қолданып, өзінің ойын ағылшын тілінде айтуды үйренуі керек;
4. Ағылшын тілін оқу арқылы білім алушылар басқа адамдармен, қатарластарымен сөйлесу кезінде жаңа коммуникативтік әдістерді қолданып, басқа адамдармен әрекет ету арқылы жаңа тәжірибелер мен дағдылар қалыптастырады, ал ол дегеніміз көшбасшы адамның әрбір адаммен тіл табыса алатындығы мен оның қарамағындағы адамдармен мәселелері туындаған кезде оны шешуге өзінің тиімді ықпалын тигізеді;
5. Пән бойынша білім алатын оқушылардың әрбірі жеке болғаны мен олар ұжымда еңбек ету арқылы, оқу үлгерімі бойынша бір-бірлеріне көмектесе алады;
6. Топта жұмыс істеу арқылы әрбір топ басшысы өзінің тобындағы қатарластарына көмектесу арқылы барлығы бір деңгейде болып, бірге еңбек етіп, білімдерін нығайтады;
7. Оқушы мен оқытушы арасындағы сенімді байланыс, өзара сыйластық, «объект-объект» арасындағы қарым-қатынастың орнауы;
8. Білім мен бірге дағдылар қалыптасады, олар: көшбасшылық, басқару, ұйымдастыру, көмектесу, ұжымдық еңбек ету мен шешім қабылдау;
9. Пән бойынша қазақ, орыс, ағылшын тілдерінде сөйлеу арқылы білімдеріне, коммуникативтік әрекеттеріне сенімділіктері артады;
10. Пән тапсырмалары ретінде қосымша кәсіпкерлік, стартап, әртүрлі қоғам үшін маңызды жобалар бойынша оқушылардың пікірлері тыңдалынып, жоба құрастыру бойынша тапсырмалар беріледі. Осының негізінде оларда жауапкершілік, тыңдай білу мен талдау, есептеу дағдылары қалыптасады.

Осы пәнді оқыған оқушыларда оларда қалыптасатын тұлғалық құндылықтар мен қасиеттер,олар:

* Азаматтық және ұлттық бірегейлік жайлы түсінік қалыптасады;
* Басқа адамдар мен өзге ұлттың өкілдеріне, басқа мемлекеттер мен олардың салт-дәстүрлеріне қатысты толерантты ой қалыптасады;
* Өзін-өзі дамыту мен әрбір жағдайға дайын болуды үйренеді;
* Дүниежүзі елдерінің көп тілдігін түсіну арқылы оларды сол елдердің қандай да бір бөлігі болсын мәдениетін оқыту арқылы, олардың дүниетанымы кеңейеді;
* Өзінің ізденуі арқылы білім алу мен өзінің дағдыларын ары қарай жетілдіру кезінде олардың қызығушылықтарын арттыру мен қолдауға негіз болу арқылы, бәсекеге төтеп бере алатын тұлғалар қалыптасады;
* Өзінің қатарластарымен танысу арқылы пікір алмасу, тәжірибемен бөлісу және жалпы коммуникациялық байланыстарды құруға үйренеді;
* Ағылшын тіліндегі түп нұсқалық ғылыми ақпараттарды оқыту арқылы балалар да болашақта ғылым мен біліммен айналысуға ынталанады.

Тұрақтылау (мазмұндық) бөлімі

4 сынып, 34 сағат

**1 – сабақ (1 сағат).**

**Тақырыбы: Мен - елімнің болашағымын.**

(Қазақ, орыс, ағылшын тілдерінде орындалуы): Өзім жайлы (туылған жылы, отбасы, бос уақыты, хобби). Менің арманым. Менің мақсаттарым.

**2 – сабақ (1 сағат).**

**Тақырыбы: Менің Қазақстаным.**

(Қазақ, орыс, ағылшын тілдерінде орындалуы): Қазақстан менің елім. Менің байтақ елім. Мен Қазақстандық екеніме мақтанамын.

**3 – сабақ (1 сағат).**

**Тақырыбы: Менің Елімнің болашағы.**

(Қазақ, орыс, ағылшын тілдерінде орындалуы): Болашақ Қазақстан. Менің болашақ Қазақстан жайлы пікірім. Мен және қазіргі Қазақстан.

**4 – сабақ (1 сағат).**

**Тақырыбы: Менің отбасым.**

(Қазақ, орыс, ағылшын тілдерінде орындалуы): Менің отбасым. Отбасылық мереке. Отбасымен бірге уақыт өткізу.

**5 – сабақ (1 сағат).**

**Тақырыбы: Менің отбасымда атқаратын жұмыстарым.**

(Қазақ, орыс, ағылшын тілдерінде орындалуы): Ата-анамен қарым-қатынас. Ата-анаға көмектесу. Отбасындағы қарттарға көмектесу. Әпке-ағаларына көмектесу.

**6 – сабақ (1 сағат).**

**Тақырыбы: Менің арманым.**

(Қазақ, орыс, ағылшын тілдерінде орындалуы): Менің арманым. Менің мақсаттарым. Менің армандарымды орындау кезінде атқаратын істерім мен қасиеттерім.

**7 – сабақ (1 сағат).**

**Тақырыбы: Менің болашақ кәсібім.**

(Қазақ, орыс, ағылшын тілдерінде орындалуы): Менің бизнес бастауым. Менің ойларым мен идеяларым. Алғашқы пайдам мен менің кәсібімнің қоғамға тигізетін пайдасы.

**8 – сабақ (1 сағат).**

**Тақырыбы: Менің болашақ мамандығым.**

(Қазақ, орыс, ағылшын тілдерінде орындалуы): Менің болашақ мамандығым айналысатын істерім. Менің жұмысымның қоғам үшін маңыздылығы.

**9 – сабақ (1 сағат).**

**Тақырыбы: Мен және менің сыныбым.**

(Қазақ, орыс, ағылшын тілдерінде орындалуы): Сыныптағы қарым-қатынас. Сыныптастарымен болған қызықты оқиға. Сыныптастарымен қиын жағдайлардан бірге шығуы.

**10 – сабақ (1 сағат).**

**Тақырыбы: Қазақстандағы танымал тұлғалар.**

(Қазақ, орыс, ағылшын тілдерінде орындалуы): Маған ұнайтын қазақстандық тұлға, оның істеген жұмыстары. Мен мақтан ететін тұлғаның қасиеттері.

**11 – сабақ (1 сағат).**

**Тақырыбы: Қызықты кітаптар.**

(Қазақ, орыс, ағылшын тілдерінде орындалуы): Оқып бітірген кітаптар. Ұнататын кітаптар жиынтығы. Өзіңмен жасты балалар қандай кітаптарды оқығанды ұнатады? Балалар қандай кітаптарды оқығылары келеді?

**12 – сабақ (1 сағат).**

**Тақырыбы: Менің мектебім.**

(Қазақ, орыс, ағылшын тілдерінде орындалуы): Менің мектебім. Менің мектепте өткізетін уақытым.

**13 – сабақ (1 сағат).**

**Тақырыбы: Менің ұстазым.**

(Қазақ, орыс, ағылшын тілдерінде орындалуы): Менің ұстазым. Менің ұстазым мен сыныбым. Менің ұстазымның өнегелік сөздері. Менің ұстазымның маған берген ақыл-кеңестері.

**14 – сабақ (1 сағат).**

**Тақырыбы: Дені саудың жаны сау.**

(Қазақ, орыс, ағылшын тілдерінде орындалуы): Дене шынықтыру жаттығуларды орындаудың маңызы. Таңғы жаттығу. Мен жақсы көретін спорт түрі. Біздің сыныбымыздағы спортшылар.

**15 – сабақ (1 сағат).**

**Тақырыбы: Отбасымен саяхаттау.**

(Қазақ, орыс, ағылшын тілдерінде орындалуы): Отбасымен бірге уақыт өткізу. Біздің отбасымыздың салты. Біздің отбасымызбен саяхаттауымыз.

**16 – сабақ (1 сағат).**

**Тақырыбы: Саябақта жүрген кезде.**

(Қазақ, орыс, ағылшын тілдерінде орындалуы): Саябаққа барған кездегі серуендеу жоспары. Біздің аймақтағы саябақтар.

**17 – сабақ (1 сағат).**

**Тақырыбы: Балалар және табиғат.**

(Қазақ, орыс, ағылшын тілдерінде орындалуы): Табиғатты қорғау жоспары. Менің аймағымдағы табиғи апаттар. Қоршаған ортаны қоқыстан қорғау шаралары. Балаларды көшеде қоқыс тастамауға қалай үйретуге болады?

**18 – сабақ (1 сағат).**

**Тақырыбы: Қазақстанның табиғаты.**

(Қазақ, орыс, ағылшын тілдерінде орындалуы): Қазақстанның табиғи байлықтары. Қазақстанның тылсым табиғаты. Қазақстан ішіндегі саяхат. Қазақстанда мен барғым келетін жерлер.

**19 – сабақ (1 сағат).**

**Тақырыбы: Зообақтағы қызықты уақыт.**

(Қазақ, орыс, ағылшын тілдерінде орындалуы): Зообақтағы жануарлар. Зообақтағы жануарлардың жағдайы. Зообақтағы жануарлардың қызықты қылықтары. Зообақтағы жануарларлардың жағдайын жақсарту шаралары.

**20 – сабақ (1 сағат).**

**Тақырыбы: Мен және менің достарым.**

(Қазақ, орыс, ағылшын тілдерінде орындалуы): Мен және достарым. Достарыммен бірге өткізген қызықты уақыт. Достарыммен бірге жасайтын кәсібім.

**21 – сабақ (1 сағат).**

**Тақырыбы: Нұрсұлтан- Қазақстан астанасы.**

(Қазақ, орыс, ағылшын тілдерінде орындалуы): Нұрсұлтан қаласының қызықты жерлері. Нұрсұлтан қаласының біздің еліміз үшін маңыздылығы. ЭКСПО-2017 байқауына саяхаттау.

**22 – сабақ (1 сағат).**

**Тақырыбы: Менің арманымдағы қала.**

(Қазақ, орыс, ағылшын тілдерінде орындалуы): Білім алушылар өздерінің армандарындағы қала негізінде ол қалада бар ұнататындарын айтып, өздерінің қызықты қалаларын жоспарлауы.

**23 – сабақ (1 сағат).**

**Тақырыбы: Мен ұнататын көлік.**

(Қазақ, орыс, ағылшын тілдерінде орындалуы): Көлік түрлері мен оның модельдерін анықтау арқылы есте сақтауды жақсарту. Өзінің арманындағы көлікті суреттеу арқылы оның басқа көліктерден айырмашылықтарын анықтау мен не себепті ұнататындығы айту. Өзінің болашақ көлігі жайлы арманы.

**24 – сабақ (1 сағат).**

**Тақырыбы: Киім киу модасы.**

(Қазақ, орыс, ағылшын тілдерінде орындалуы): Киім киу әдебі. Өзінің заттарына ұқыптылықты қалыптастыру. Маған ұнайтын киім киу үлгісі.

**25 – сабақ (1 сағат).**

**Тақырыбы: Мен қолданатын әлеуметтік желі.**

(Қазақ, орыс, ағылшын тілдерінде орындалуы): Мен қолданатын әлеуметтік желі. Қолданатын әлеуметтік желінің қызықты жақтары. Әлеуметтік желіні қолданудың кемшіліктері мен тудыратын қиындықтары.

**26 – сабақ (1 сағат).**

**Тақырыбы: Мен ойнайтын ғаламтордағы ойындар.**

(Қазақ, орыс, ағылшын тілдерінде орындалуы): Мен ойнайтын ғаламтордағы ойындар маған қандай пайда алып келеді? Осы сұрақты қою арқылы оқушылар ойнайтын ойындар арқылы оларда қалыптасатын құндылықтар жүйесін анықтау. Ғаламтор арқылы ойын ойнаудың қандай кемшіліктері бар сұрағына оқушылардың жауап берулері.

**27 – сабақ (1 сағат).**

**Тақырыбы: Менің қатарластарыма беретін кеңестерім.**

(Қазақ, орыс, ағылшын тілдерінде орындалуы): Менің достарым, сыныптастарым мен қатарластарым арасындағы қарым-қатынас. Достарым қиындыққа тап болған кезде мен не істеймін? Достар арасында болған келеңсіздіктерді ұстаздың берген ақылы. Қарттар берген кеңестер мен ақылды ойлар.

**28 – сабақ (1 сағат).**

**Тақырыбы: Қарттарды құрметтейік.**

(Қазақ, орыс, ағылшын тілдерінде орындалуы): Біздің сыныппен қарттарға көмектескен кезіміз. Қарттарды құрметтеу әдебі. Қоғамдық орындар мен қоғамдық көліктерде қарттарды құрметтеу.

**29 – сабақ (1 сағат).**

**Тақырыбы: Мен болашақ кәсіпкер ретінде не істеймін?**

(Қазақ, орыс, ағылшын тілдерінде орындалуы): Кәсіпкер болғыңыз келеді ме? Мен құрған бизнестік жоба. Мен кәсіпкермін. Болашақ кәсіпкердің қоғамға көмектесуі. Менің кәсібімнің қоғамға тигізетін пайдасы.

**30 – сабақ (1 сағат).**

**Тақырыбы: Егер мен әкім болсам не істер едім?**

(Қазақ, орыс, ағылшын тілдерінде орындалуы): Егер мен әкім болсам не істер едім? Осы сұрақ бойынша тапсырмаларды орындауға балаларға жеке болып жұмыс істеуге мүмкіндіктер беріліп, олардың әкім болған кездерінде орындайтын істері айтылады, сол арқылы балалардың көзі арқылы қоғам үшін маңызды болған әлеуметтік мәселелерді көре аламыз. Сонымен қоса осы сұрақ бойынша тапсырманы орындауға топтық жұмысты ұйымдастырамыз. Топтағы талқылаулар арқылы жобалар жасалынып, балалардың көзі арқылы олар тұратын аймақтың мәселесін көре аламыз.

**31 – сабақ (1 сағат).**

**Тақырыбы: Мен өзіме сенімдімін.**

(Қазақ, орыс, ағылшын тілдерінде орындалуы): Оқушылар өздеріне деген сенімділіктерін тексеру үшін қандай да бір тақырып аясында театрлық қойылым жасап, әр оқушыға белгілі бір рольді беру керек сол рольды орындау арқылы оқушылардың өздерінің кейіпкерлері мен сөйлеу кезіндегі сенімділіктерін тексере аламыз. Оқушылар олар осындай рольдық ойындар арқылы өздеріне сенімділіктерін арттырады.

**32– сабақ (1 сағат).**

**Тақырыбы: Менің болашағым, менің қолымда.**

(Қазақ, орыс, ағылшын тілдерінде орындалуы): Осы тақырып аясында тапсырмаларды орындау арқылы оқушылар өздеріне деген сенімділіктері негізінде олар өздерінің болашақта істейтін әрекеттері мен жоспарларын ұйымдастырады. Осы жоспарларды жазу мен оған жету жолын ұйымдастыру кезінде оқушылар өзінің болашағы үшін білім алатындығын, жұмыс істейтіндігін саналы түрде түсінулері керек.

**33 – сабақ (1 сағат).**

**Тақырыбы: Пәнді қорытындылау, нәтижені шығармалар мен эсселер негізінде, жобалар негізінде көрсету.**

(Қазақ, орыс, ағылшын тілдерінде орындалуы): Оқушылар осы пәнді аяқтаған кезде өздерінің ағылшын тілін білу деңгейлерімен қоса осы қосымша пән негізінде алған білімдері мен дағдыларын көрсетуі керек. Ол бойынша оқушылар қорытынды тапсырмалары ретінде өздерінің шығармашылық жұмыстарына, өзекті мәселелерге жоба, қойылым, эссе, сынды қорытынды жұмыстарын көрсетеді.

**34 – сабақ (1 сағат).**

**Тақырыбы: Бақылау, тестілеу, қорытындылау жұмыстары.**

(Қазақ, орыс, ағылшын тілдерінде орындалуы): Пәнді оқытуды аяқтағаннан кейін оқушылар пән бойынша нені білдім, нені түсіндім, нені қолдана аламын деген сұрақтарға жауап беруі керек. Сонымен қоса оқушылар басқа сыныптастары алдарында сабақты оқу кезінде қандай дағдыларды игергендігін айтады. Сонымен қоса осы пән шеңберінде алған білімдері мен дағдыларын іс жүзінде қалай қолданатындықтарын атаулары керек болады.

Жаңартылған оқу бағдарламасының мазмұнының ерекшелігі:

* Бұл пәнді оқу барысында оқушылар білім мен бірге тұлғалық қасиеттер мен жаңа дағдыларды да игереді. Бұл дегеніміз қазіргі кездегі білім беру жүйесінде тек қана білім беру емес, сонымен қоса оқушыларды оларды ересек өмірде күтетін сынақтарға дайын болу мен оларды шешу жолдарын да үйренетін болады;
* Жаһандану үдерісі кезінде болып жатқан өзгерістер мен жаңалықтар тұлғаны сан қырлы күйде болуын талап етіп, оған жан-жақты болуы керек деген шарт қойған. Ол дегеніміз оқушылар тек қана озақ оқып қана қоймай сонымен қоса мектептік бағдарламалардан тыс шығып өзіндік білім алуға, дамуға итермелейді, соның негізінде оқушылар өздерінің жобалары мен кәсіпкерлік жобаларын жасай алады;
* Білім алған оқушылар жастайларынан бастап көшбасшы болуға ұмтылулары негізінде, өздерінің әрекеттерін істеу мен жоспарлау кезінде саналы әрекет етуге үйренеді;
* Әртүрлі шығармашылық тапсырмалар берілген кезде оқушылар коммуникативтік дағдыларын қалыптастырып, көпшілік алдында сөйлеуге үйренеді. Осындай дағдыларды игеру арқылы оқушылар жаһандану қоятын талаптар мен сындарға төтеп бере алды.

Пән бойынша тапсырмаларды орындау кезінде оқушылар өздерінің шығармашылық қырларынан көрсетіп, әртүрлі жобалар, шығармалар, қойылымдар, проективтік әдістерді қолдана отырып тапсырмаларын орындайды. Бұл пән бойынша білім алушылар өздерін басшы немесе көшбасшы ролдеріне кіріп, өздерінің әрекеттерін жүйелеуді үйренеді.

Осы пәнді оқу арқылы білім алушылар тапсырмаларды орындау кездерінде ағылшын тілінде оқу, сөйлеу, ойлауды дағдыландырады. Сонымен қоса тапсырмаларды орындау үшін қазақ, орыс, ағылшын тілінде сөйлеу мен ойды жеткізу жолдары жүйеленіп, дағдыланады. Тапсырмалар оқушылардың өздеріне сенімділіктерін арттыруға, басшы және көшбасшылық дағдыларын қолдану мен оларды қалыптастыруға негіз болады.

Қорытындылай келе, «Ағылшын тілін оқыту арқылы оқушылардың лидерлік қасиеттерін қалыптастыру (4 сынып оқушыларына)» атты пәнді оқыту өзектілігін қазіргі кезде айқын көрсетіп отыр. Қазіргі кезде оқушылар мектеп қабырғаларында мұғалімдер берген білім мен тапсырмалардан алшақтамай тапсырмаларын орындап білім алады. Дегенімен, қазіргі кезде жаһандану бізге және біздің балаларымызға жаңа шарттар мен талаптар қоюда. Бұның барлығы жарқын болашаққа жету кезінде біздің балаларымыздың әртүрлі сынақтарға ұшырайтындықтарын дәлелдеуде.

Нұрсұлтан Назарбаев «Интеллектуалды ұлт – 2020» атты ұлттық жобасында жаңа қалыптағы қазақстандықтарды тәрбиелеу деп анықтаған, бұл Қазақстанды бәсекеге қабілетті адамдық капиталы бар мемлекетке айналдыру идеяларымен сабақтасып, болашақ жастар, жас мамандардың интеллектуалдық әлеуетін қалыптастыруға бағытталған [4].

Қазіргі кезде білім алып жүрген оқушылардың, жасөспірімдер мен жастардың интеллектуалдық әлеуетін қалыптастыру білім негіздерін терең меңгерген, қазіргі инновациялық қоғамда қызмет етуге дайын, адам деген ардақты атқа лайық, кісілік қабілеті келіскен, адами болмысы жалпыадамзаттық және ұлтты құндылықтармен үйлескен зияткер тұлға тәрбиелеумен өзектендіріледі.

«Болашақтың кепілі –білімді, білікті, бәсекеге төтеп бере алатын жастар» бұл біздің жобамыздың жалпы ұраны ретінде болып және пәннің мазмұнын, мақсаты мен міндеттерін нақты көрсетеді. «Ағылшын тілін оқыту арқылы оқушылардың лидерлік қасиеттерін қалыптастыру (4 сынып оқушыларына)» пәні ол сонымен қоса сыныптың ішінде ағылшын тілі бойынша оқушылардың үлгерімдерін жоғарылатуға мүмкіндіктер береді, себебі ол кезде оқушылар бір-біріне көмектесіп, қодау жасайды. Балаларда басшы және көшбасшы қабілеттері қалыптасады. Оқушылар арасында өзара сенім, көмектесу, жанашырлық және бір-бірлеріне қолдау жасалынатын болады.

Біздің болашағымыз жастар мен жасөспірімдердің қолында, қазіргі кезде осындай қосымша тапсырмалар мен пәндерді оқыту, олардың бастамаларын қолдау арқылы қазіргі кезде біз Қазақстанның жарқын болашағын қалыптастырамыз. Білімді, білікті, бәсекеге төтеп бере алатын жастар ол Қазақстан Республикасының жарқын болашағының кепілі.

**Пайдаланылған әдебиеттер тізімі:**

1. Н.Ә.Назарбаев, «Болашаққа бағдар: Рухани жаңғыру» атты бағдарламалық мақаласы, (Электрондық жариялым), 2017 жылдың 12 сәуірі.<https://www.akorda.kz/kz/events/akorda_news/press_conferences/memleket-basshysynyn-bolashakka-bagdar-ruhani-zhangyru-atty-makalasy>
2. Т.Есмаханов, Л. Ксеубаева, М.Сүлейменова, «Бәсекеге қабілеттілік – жаһандану заманының талабы» мақаласы, (Электрондық басылым мақаласы), 2018 жылдың 30 маусым, <https://bilimdinews.kz/?p=10045>
3. Ж. Жағыпарұлы, «Ел ертеңі интеллектуалды ұрпақ қолында», Егемен Қазақстан журналы, (Электрондық жариялым), 2016 жылдың 23 желтоқсаны, <https://egemen.kz/article/147421-el-ertenhi-intellektualdy-urpaq-qolynda>
4. С.З. Нұрмұратова, С.Ш. Мұсатаева. «Қазақстандық жалпы ұлттық идея: мәні, қалыптастыру технологиясы, мақсат», Астана, 2002 ж., 12 б.